**Ministru kabineta rīkojuma projekta**

**„Par apropriācijas palielināšanu Kultūras ministrijai”**

**sākotnējās ietekmes novērtējuma ziņojums**

**(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par apropriācijas palielināšanu Kultūras ministrijai” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2020.gada 2.jūnijā atbalstīja informatīvā ziņojuma „Par pasākumiem Covid-19 krīzes pārvarēšanai un ekonomikas atlabšanai” (prot. Nr.38 49.§) (turpmāk – ziņojums) pielikumā ietvertos pasākumus 2020. un 2021.gadam Covid-19 krīzes pārvarēšanai un ekonomikas atlabšanai. Ziņojuma pielikumā ir paredzēts finansējums, kas ļauj veikt pasākumu kopumu, kas vērsts uz finanšu situācijas stabilizāciju nodokļu maksātājiem, tādējādi samazinot iespējamo krīzes ietekmi uz nodokļu ieņēmumiem, kā arī radot jaunas iespējas uzņēmējiem, iedzīvotājiem, uzsvaru liekot uz infrastruktūras uzlabojumiem, inovāciju, digitālo transformāciju, orientējoties uz ekonomikas strukturālām pārmaiņām, mērķtiecīgi pielāgojot valsts atbalsta mehānismus. Ziņojumā pielikumā tika ietverti priekšlikumi lēmuma pieņemšanai par finansējuma novirzīšanu Covid-19 krīzes pārvarēšanas un ekonomikas atlabšanas pasākumiem.  Pasākumi ir plānoti trīs pamatblokos – nozaru modernizācija, infrastruktūras uzlabošana un atbalsts personu esošas situācijas saglabāšanai.  Krīzes radītās negatīvas sekas izjūt gandrīz visa pasaule, tai skaitā arī attīstītās un attīstības valstis. Ekonomiskā darbība ir gandrīz apstājusies, daļa uzņēmumu veras ciet uz laiku vai pilnībā, cilvēki zaudē darbu vai dodas dīkstāvē, mazinot tautsaimniecības izaugsmes potenciālu un valsts budžeta ieņēmumus. Šādos apstākļos svarīga ir laicīga, apņēmīga un precīzi mērķēta valdības un politikas veidotāju rīcība – gan mazinot negatīvās sociālās un cita veida sekas īstermiņā, gan domājot ilgtermiņā par ekonomikas atveseļošanās posmu pēc Covid-19 krīzes.  Kultūras ministrijai 2020.gadā no valsts budžeta programmas 02.00.00 „Līdzekļi neparedzētiem gadījumiem” Covid-19 krīzes pārvarēšanai piešķirts finansējums 22 262 102 *euro* apmērā*.*  Kultūras ministrijas sagatavotais Ministru kabineta rīkojuma projekts „Grozījumi Ministru kabineta 2020.gada 18.jūnija rīkojumā Nr.340 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz precizēt valsts sabiedrībai ar ierobežotu atbildību „Latvijas Nacionālā opera un balets” no valsts budžeta programmas 02.00.00 „Līdzekļi neparedzētiem gadījumiem” 2020.gadā paredzēto finansējumu, samazinot piešķirto finansējumu 147 601 *euro* apmērā, jo sākotnēji 2020.gadā ieplānotos remontdarbus nav iespējams veikt pilnā apmērā. Savukārt Kultūras ministrijas sagatavotais Ministru kabineta rīkojuma projekts „Grozījumi Ministru kabineta 2020.gada 18.jūnija rīkojumā Nr.339 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz precizēt Rakstniecības un mūzikas muzejam no valsts budžeta programmas 02.00.00 „Līdzekļi neparedzētiem gadījumiem” 2020.gadā paredzēto finansējumu, samazinot piešķirto finansējumu 118 848 *euro* apmērā. Līdz ar to Kultūras ministrija no 2020.gadā piešķirtajiem līdzekļiem no valsts budžeta programmas 02.00.00 „Līdzekļi neparedzētiem gadījumiem” neizlietos 266 449 *euro.*  Ar Rīgas pilsētas Vidzemes priekšpilsētas tiesas zemesgrāmatu nodaļas 2020.gada 26.februāra lēmumu Rīgas pilsētas zemesgrāmatu nodalījumā Nr.13415 uz Latvijas Nacionālās operas un baleta vēsturisko ēku Rīgā, Aspazijas bulvārī 3 (kadastra Nr.0100 005 0056 001) nostiprinātas īpašuma tiesības Latvijas valstij Kultūras ministrijas personā.  Nekustamais īpašums atbilstoši Latvijas Nacionālās operas un baleta likumam, kā arī Ministru kabineta 2020.gada 19.februāra rīkojuma Nr.64 „Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā, pārņemšanu valsts īpašumā” 1.punktu tiek izmantots un ir nepieciešams valsts sabiedrībai ar ierobežotu atbildību „Latvijas Nacionālā opera un balets” valsts pārvaldes funkciju īstenošanai kultūras jomā, lai:   1. radītu daudzveidīgas un kvalitatīvas operas un baleta izrādes, nodrošinātu repertuāra daudzveidību un veicinātu jaunradi, kā arī nacionālās identitātes nostiprināšanu; 2. nodrošinātu operas un baleta mākslas popularizēšanu un pieejamību plašai Latvijas sabiedrībai; 3. ar operas un baleta izrāžu starpniecību sekmētu bērnu un jauniešu personības veidošanos; 4. popularizētu Latvijas operas un baleta mākslas sasniegumus ārvalstīs un apgūtu starptautisko pieredzi operas un baleta mākslas jomā, veicinot izcilības sasniegšanu; 5. nodrošinātu kapitālsabiedrības finanšu, tehniskās un tehnoloģiskās darbības efektivitāti un ilgtspēju.   Covid-19 pandēmijas izraisītā ārkārtējā situācija valstī un tā izplatības ierobežošanai noteiktie pasākumi ir radījuši smagu ietekmi uz kultūras nozari. Tajā strādājošo valsts iestāžu, nevalstiskā sektora organizāciju, kultūras nozares privātā sektora uzņēmumu un pašnodarbināto personu darbība ir faktiski pilnībā apturēta, liedzot iespējas īstenot plānotos kultūras pasākumus un daudzos gadījumos arī radošo darbību, spēkā esot gan pulcēšanās, gan ceļošanas ierobežojumiem. Publiskās pulcēšanās ierobežojumi ietekmējuši kultūras pasākumu organizēšanu un norisi, savukārt slēgto valsts robežu dēļ cietis arī kultūrtūrisms, kurā kultūras patēriņš ir tūrisma mērķis.  Ārkārtējās situācijas izsludināšana ir atstājusi būtisku ietekmi uz valsts sabiedrību ar ierobežotu atbildību „Latvijas Nacionālā opera un balets”, apturot tās darbību, tādējādi netiek gūti ieņēmumi, no kuriem daļu bija plānots ieguldīt Latvijas Nacionālās operas un baleta ēkas uzturēšanai.  Valsts sabiedrība ar ierobežotu atbildību „Latvijas Nacionālā opera un balets” attiecībā uz ugunsgrēka signalizācijas un apziņošanas sistēmu norāda, ka sistēmai un tās elementiem pastāv augsts darbspējas zuduma risks, tādēļ ieteicama sistēmas pilnīga nomaiņa uz jaunu tehnoloģiski modernu sistēmu, kā arī nepieciešams uzstādīt balss izziņošanas sistēmu. Valsts ugunsdzēsības un glābšanas dienesta 2017.gada 17.marta brīdinājumā Nr.22/8-3.16.1.3. norādīts, ka būves automātiskā ugunsgrēka atklāšanas un trauksmes signalizācijas sistēma (turpmāk – UATS) nepilda savas funkcijas un noteikts termiņš trūkumu novēršanai. UATS un apziņošanas sistēmai ir izstrādāts un saskaņots tehniskais projekts. Tehniskais projekts paredz UATS un apziņošanas sistēmu izbūvi divās kārtās – attiecīgi Latvijas Nacionālās operas un baleta ēkas vēsturiskajā korpusā un jaunajā korpusā.  Valsts sabiedrība ar ierobežotu atbildību „Latvijas Nacionālā opera un balets” 2020.gada 18.augustā izsludināja atklātu konkursu Nr.LNO 2020/6 „Par Latvijas Nacionālās operas un balets ēkas ugunsdrošības sistēmu izbūvi”. Atklātajā konkursā tika saņemti trīs pretendentu piedāvājumi, kuru piedāvājumi ir no 503 907 *euro* līdz 696 916 *euro* (neieskaitot PVN). Iepirkumu paredzēts noslēgt 2021.gadā.  Ņemot vērā minēto, nepieciešamību uzturēt nekustamo īpašumu valsts pārvaldes funkciju īstenošanai kultūras jomā, kā arī valsts sabiedrības ar ierobežotu atbildību „Latvijas Nacionālā opera un balets” būtisko pašu ieņēmumu kritumu pret plānotajiem pašu ieņēmumiem 2020.gadā Covid-19 pandēmijas seku rezultātā, valsts sabiedrība ar ierobežotu atbildību „Latvijas Nacionālā opera un balets” lūdza Kultūras ministrijai izskatīt jautājumu par valsts sabiedrības ar ierobežotu atbildību „Latvijas Nacionālā opera un balets” pamatkapitāla palielināšanu ar mērķi veikt neatliekamus uzlabojumus ēkā Rīgā, Aspazijas bulvārī 3 (Latvijas Nacionālās operas un baleta ēkas ugunsdrošības sistēmu izbūves daļējs finansējums), veicot naudas ieguldījumu 220 000 *euro* apmērā.  2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/c 262/01), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistītas darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts. Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā „daļa no faktiskajām izmaksām” ir ne vairāk kā 50% no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi).  Kultūras ministrija ir veikusi valsts sabiedrības ar ierobežotu atbildību „Latvijas Nacionālā opera un balets” analīzi un secinājusi, ka valsts sabiedrības ar ierobežotu atbildību „Latvijas Nacionālā opera un balets” saimnieciskās darbības ieņēmumi nepārsniegs 2020.gadā 50% no kopējiem attiecīgās institūcijas izdevumiem, līdz ar to Projektā noteiktais valsts atbalsts nekvalificējas kā komercdarbības atbalsts, un komercdarbības atbalstu regulējošās tiesību normas nav jāpiemēro. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, valsts sabiedrība ar ierobežotu atbildību „Latvijas Nacionālā opera un balets”. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, valsts sabiedrība ar ierobežotu atbildību „Latvijas Nacionālā opera un balets”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 33 668 535 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 33 668 535 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 33 668 535 | 220 000 | 0 | 0 | 0 | 0 | 0 |
| 2.1. valsts pamatbudžets | 33 668 535 | 220 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -220 000 | 0 | 0 | 0 | 0 | 0 |
| 3.1. valsts pamatbudžets | 0 | -220 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | -220 000 | X | 0 | X | 0 | 0 |
| 5.1. valsts pamatbudžets | -220 000 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ieguldījumi tiks veikti Latvijas Nacionālās operas un baleta ēkas ugunsdrošības sistēmu izbūvē. Tehniskais projekts paredz UATS un apziņošanas sistēmu izbūvi divās kārtās – I kārta – Latvijas Nacionālās operas un baleta ēkas vēsturiskais korpuss un II kārta – Latvijas Nacionālās operas un baleta ēkas Jaunais korpuss.  Projekta I kārtas kopējās izmaksas (atbilstoši Tehniskā projekta autora kontroltāmei) sastāda 454 259 *euro* (summa norādīta bez virsizdevumiem, peļņas, PVN) un sastāv no trīs lokālajām tāmēm:   1. lokālās tāmes Nr.1-1, Automātiskā ugunsgrēka atklāšanas un trauksmes sistēmas izbūve Vēsturiskajā ēkā 245 212 *euro*; 2. lokālās tāmes Nr.1-2 Automātiskā balss ugunsgrēka izziņošanas sistēma Vēsturiskajā ēkā 166 280 *euro*; 3. lokālās tāmes Nr.1-3, Ugunsdzēsības sūkņu vadības sistēmas 42 767 *euro*.   Attiecīgi Projektā paredzētais finansējums – ieguldījums pamatkapitālā 220 000 *euro* apmērā tiek novirzīts lokālās tāmes Nr.1-1 paredzētajiem mērķiem – automātiskās ugunsgrēka atklāšanas un trauksmes sistēmas izbūve Vēsturiskajā ēkā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Pamatojoties uz Covid-19 infekcijas izplatības seku pārvarēšanas likuma 25.pantu, valsts sabiedrības ar ierobežotu atbildību „Latvijas Nacionālā opera un balets” pamatkapitāla palielināšanai tiek piešķirts finansējums, palielinot apropriāciju no dotācijas no vispārējiem ieņēmumiem Kultūras ministrijas valsts budžeta apakšprogrammā 19.07.00 „Mākslas un literatūra” 220 000 *euro* apmērā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija un valsts sabiedrība ar ierobežotu atbildību „Latvijas Nacionālā opera un balets”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Katajs 67330327

[Marcis.Katajs@km.gov.lv](mailto:Marcis.Katajs@km.gov.lv)